Švédske vzdušné sily

**Švédske vzdušné sily** () sú leteckou zložkou švédskych ozbrojených síl (*Försvarsmakten*). V súčasnosti sú vyzbrojené lietadlami Saab, najmä viacúčelovými stíhacími JAS 39 Gripen a cvičnými prúdovými lietadlami Saab 105 a tiež lietadlami z USA a výnimočne aj zo zvyšku Európskej únie.

Vzdušným silám je od roku 1998 podriadené aj Vrtuľníkové krídlo ozbrojených síl (*Försvarsmaktens helikopterflottilj*), pod ktoré patria vrtuľníkové jednotky predtým podliehajúce leteckým zložkám pozemných (*Arméflyget*) a námorných (*Marinflyget*) síl.

## História
[thumb|left|[Stíhacie lietadlo|Stíhacie lietadlá Saab J 35A Draken krídla F 18 Tullinge švédskych vzdušných síl, marec 1975]]

Švédske vzdušné sily vznikli v roku 1926 zlúčením armádnej Leteckej roty (*Flygkompaniet*) a leteckých oddielov (*Flygavdelningar*) námorníctva. V roku 1930 už mali sedem eskadrón. Počas druhej svetovej vojny pomáhalo Švédsko susednému Fínsku v zimnej vojne, keď poslalo Fínom 29 lietadiel, vrátane strojov krídla F 19, zloženého zo švédskych dobrovoľníkov, ktorí prišli na pomoc napadnutému Fínsku, a umožnilo prepravu ďalšej materiálnej pomoci cez svoje územie. Neskôr počas vojny silné letectvo, dosahujúce počtu až približne 800 lietadiel, prispelo k odvráteniu hrozby možnej invázie do Švédska. Počas studenej vojny Švédsko naďalej budovalo silné letectvo na ochranu svojej neutrality. Krajina si mohla vybrať medzi silným letectvom alebo vývinom atómovej bomby. Nakoniec sa rozhodla pre letectvo, a tak vznikol aj návrh úspešného viacúčelového stíhacieho lietadla JAS 39 Gripen.

V dôsledku novej medzinárodnej vojensko-politickej situácie po skončení studenej vojny prišli švédske vzdušné sily o veľkú časť základní, pričom reorganizácie a finančné škrty si tiež vyžiadali zníženie počtu prevádzkovaných lietadiel. V súvislosti s novou zahraničnou politikou Švédska, ktoré sa rozhodlo prispievať svojimi ozbrojenými silami do medzinárodných mierových misií, sa realizovala aj modernizácia lietadiel JAS 39 Gripen, ktoré tak mohli zabezpečiť vzdušným silám požadované schopnosti. V roku 2011 sa vďaka týmto schopnostiam mohli Gripeny švédskych vzdušných síl zapojiť do medzinárodnej operácie Unified Protector v Líbyi, kde s využitím prieskumného kontajneru SPK-39 slúžili ako platforma pre spravodajské a prieskumné misie. 

Dňa 29. marca 2013 vzlietli z oblasti Petrohradu dva strategické bombardéry Tupolev Tu-22M3 diaľkového letectva ruských vzdušných síl so sprievodom štyroch stíhačiek Suchoj Su-27, aby v nasledujúcich nočných hodinách simulovali nálet na švédske hlavné mesto Štokholm. Ruské lietadlá sa dostali aj na hranicu švédskeho vzdušného priestoru nad ostrovom Gotland, ale švédske vzdušné sily neboli schopné zasiahnuť včas z najbližších základní Luleå-Kallax a Ronneby. Incident vyvolal vo Švédsku diskusie o nutnosti prehodnotenia doterajšej obrannej stratégie. Vzdušné sily sa následne rozhodli presunúť pohotovostné stíhačky JAS 39C Gripen aj na základňu Uppsala-Ärna, ktorá sa nachádza severne od Štokholmu, a Visby na ostrove Gotland. Začali sa tiež vracať k niektorým konceptom, ktoré sa už považovali za relikt studenej vojny. Jedným z nich je využitie provizórnych vzletových a pristávacích dráh, ktoré vznikli z vopred určených úsekov švédskej cestnej siete. Švédskym vzdušným silám sa pri následných cvičeniach podarilo preukázať, že schopnosť rozptýlenia na provizórne plochy nestratili a že pre takúto situáciu majú vytvorené logistické a technické postupy.

## Organizačná štruktúra
[thumb|Bývalá provizórna [vzletová a pristávacia dráha na cestnom úseku neďaleko lokality Eneryda]]
[thumb|[Cvičné lietadlo|Cvičné prúdové lietadlo Saab 105 (Sk 60) vo farbách oficiálnej akrobatickej skupiny švédskych vzdušných síl Team 60]]

* 22px|border Náčelník vzdušných síl (*Flygvapenchef*), sídli v Štokholme
** 22px Krídlo vzdušných síl Skaraborg (*Skaraborgs flygflottilj* alebo aj *F 7 Såtenäs*), základňa Lidköping-Såtenäs
*** 71. bojová letecká divízia (*71. stridsflygdivisionen*), základňa Lidköping-Såtenäs: JAS 39C/D Gripen
*** 72. bojová letecká divízia (*72. stridsflygdivisionen*), základňa Lidköping-Såtenäs: JAS 39C/D Gripen
*** Spojovacia letecká skupina (*Sambandsflygrupp*), základňa Lidköping-Såtenäs: Sk 60
** 22px Krídlo vzdušných síl Blekinge (*Blekinge flygflottilj* alebo aj *F 17 Kallinge*), základňa Ronneby
*** 171. bojová letecká divízia (*171. stridsflygdivisionen*), základňa Ronneby: JAS 39C/D Gripen
*** 172. bojová letecká divízia (*172. stridsflygdivisionen*), základňa Ronneby: JAS 39C/D Gripen
*** Spojovacia letecká skupina (*Sambandsflygrupp*), základňa Ronneby: Sk 60
*** F 17 Gotland, základňa Visby (Okrem iného sú tu vybudované aj štyri hangáre pre pohotovostné stíhačky JAS 39C Gripen a priestory pre podporný personál.)
** 22px Krídlo vzdušných síl Norrbotten (*Norrbottens flygflottilj* alebo aj *F 21 Luleå*), základňa Luleå-Kallax
*** 211. bojová letecká divízia (*211. stridsflygdivisionen*), základňa Luleå-Kallax: JAS 39C/D Gripen
*** 212. bojová letecká divízia (*212. stridsflygdivisionen*), základňa Luleå-Kallax: JAS 39C/D Gripen
*** 212. divízia regionálnej leteckej dopravy (*212. regionala transportflygdivisionen*), základňa Luleå-Kallax: Tp 100C
*** Spojovacia letecká skupina (*Sambandsflygrupp*), základňa Luleå-Kallax: Sk 60
** 22px Vrtuľníkové krídlo ozbrojených síl (*Försvarsmaktens helikopterflottilj*), základňa Malmen
*** 1. vrtuľníková letka (*1. helikopterskvadronen*), základňa Luleå-Kallax: Hkp 14D/F
*** 2. vrtuľníková letka (*2. helikopterskvadronen*), základňa Malmen: Hkp 15A, Hkp 16A
*** 3. vrtuľníková letka (*3. helikopterskvadronen*), základňa Ronneby: Hkp 14D/F, Hkp 15B 
*** Vrtuľníková skupina pre špeciálne operácie (*Särskilda helikoptergruppen*), základňa Malmen: Hkp 15A, Hkp 16A
** 22px Škola leteckého boja (*Luftstridsskolan*), základňa Uppsala-Ärna
*** Letecká škola vzdušných síl (*Flygvapnets flygskola*), základňa Malmen
**** Základný letový výcvik (*Grundläggande flygutbildning*), základňa Malmen: Sk 60
**** Základný taktický výcvik (*Grundläggande taktisk utbildning*), základňa Malmen: Sk 60
**** Team 60, základňa Malmen: Sk 60
** Dopravná a špeciálna letecká jednotka (*Transport- och specialflygenheten*), základňa Lidköping-Såtenäs
*** 71. dopravná letecká divízia (*71. transportflygdivisionen*), základňa Lidköping-Såtenäs: Tp 84D Hercules
*** 72. letecká divízia riadenia vzdušných síl (*72. ledningsflygdivisionen*), základňa Malmen: S 100D Argus, OS 100
*** 73. letecká divízia elektronického prieskumu (*73. signalspaningsflygdivisionen*), základňa Malmen: S 102B Korpen
*** 74. dopravná letecká divízia (*74. transportflygdivisionen*), základňa Štokholm-Bromma: Tp 102A/C, Tp 102D

## Lokalizácia základní švédskych vzdušných síl

## Lietadlový park

## Referencie

## Iné projekty

## Externé odkazy
* Švédske vzdušné sily na oficiálnej stránke švédskych ozbrojených síl 

## Zdroj

Švédsko
Kategória:Vojsko vo Švédsku